Document ID: /roh_data/filtered/fineweb-2-filterrobots_roh.jsonl.gz/164

Processiun sil Gottard
La processiun dil Gottard - documentada l'emprema da 1494
da Tarcisi Hendry
En connex cun ils Gualsers stat era la processiun sil Gottard. Dapi il temps miez semovan pliras (siat) processiuns viers il Munt Avelin. Pugn da partenza fuvan ils vitgs ellas tschun valladas vischinontas: Val Leventina, Val d'Ursera, Val Tujetsch, Val dil Goms e Val Formazza. Duront tschentaners tgiran quellas valladas la processiun cun la crusch e cafanun tier la caplutta sil Gottard, nua che las processiuns sentupavan. Las processiun sil pass pretendevan pil pli dus dis, in per ir e l'auter per turnar. Ina pusseivla muntada da quella tradiziun religiusa savess era aunc esser stada il tgirar ils cuntacts ed ils ligioms denter las differentas gruppaziuns da Gualsers ella regiun Gottard, il center dalla colonisaziun gualsra.